ועדת העלייה, הקליטה והתפוצות, כנסת 18, פרוטוקול מספר 15, 2009-06-10 09:00

ליה שמטוב: אני מתכבדת לפתוח את ישיבת ועדת העלייה, הקליטה והתפוצות בנושא היערכות ליישום תוכנית החומש לקליטת בני העדה האתיופית, בהמשך להצעת התקציב שאישרה הממשלה הנוכחית.

ליה שמטוב: בשנת 2008 הוקצו לתוכנית 82.5 מיליון שקלים מתוכם 50 מיליון שקלים כסיוע של משרד האוצר.

ליה שמטוב: ב-12 במאי 2009 קיבלה הממשלה החלטה בנושא בהחלטה מספר 88 וקיצצה את התקציב לתוכנית כך שהתקציב עומד על 700 מיליון שקלים, מתוכם התקציב לשנת 2009 הוא 113 מיליון שקלים.

ליה שמטוב: הגיע נציג האוצר.

דני אדמסו: תודה רבה גבירתי יושבת-הראש.

דני אדמסו: יש כאן חברים רבים שאני מניח שכל אחד מהם יוסיף בתחומי, ולכן אני לא אציין את כל המכשולים אלא אנסה להתייחס באופן כללי לתוכנית.

קריאה: לא.

קריאה: התוכנית כבר התחילה.

דני אדמסו: תתייחסו אחר כך.

דני אדמסו: אם אני טועה, אני אשמח כי זה אומר שנעשו דברים כלשהם.

דני אדמסו: יש כמה דברים שהם לדעתי ברמת המקרו שאנחנו, כמי שעוקבים אחרי התוכנית ביום יום, אנחנו מוטרדים מהם.

דני אדמסו: הדבר הראשון הוא הקיצוץ של התקציב.

דני אדמסו: למי שלא יודע, נלך אחורנית לשנת 2007, אז התקציב היה צריך להיות מיליארד ו-300 או 200 מיליון שקלים אבל התקציב קוצץ ל-870 מיליון שקלים בגלל שהסוכנות היהודית החליטה לא לקחת חלק בה.

דני אדמסו: מאז זה עבר גלגול.

דני אדמסו: אישרנו, זה המעט שיש, בואו נלך עם זה, בואו נשפר את מצב הקהילה במה שיש לנו, אבל השנה אנחנו מגלים שקוצצו עוד 200 מיליון שקלים.

דני אדמסו: אנחנו תוהים לגבי הקיצוץ שחל בתקציב הנוכחי, ב-870 מיליון השקלים, והיינו רוצים לקבל איזושהי התייחסות מהאוצר.

דני אדמסו: יש דבר נוסף שאנחנו קצת מוטרדים ממנו ושוחחנו עליו בין החברים.

דני אדמסו: בהחלטת הממשלה נאמר שנציגי הקהילה הם חלק בלתי נפרד מהוועדה המתכללת שתנוהל על ידי המשרד לקליטת העלייה וכי בעצם כל ארבעה חודשים תתכנס הוועדה, ואם יחולו שינויים, זה יהיה בהתייעצות עם הקהילה.

דני אדמסו: אני מסכים שכל ארבעה חודשים קיבלנו מעפרה סטטוס ביצוע אבל יש לנו הערות רבות על סטטוס הביצוע כמו למשל הזזת תקציבים ממקום למקום.

דני אדמסו: למה אנחנו צריכים לקבל אחרי שהועבר, האם מישהו שאל מה הצורך הזה בהעברת התקציב?

דני אדמסו: זאת שאלה שיכול להיות שיש מאחוריה הגיון ואנחנו רוצים התייחסות ולשמוע על כך.

ליה שמטוב: אני מבקשת ממנכ"ל משרד הקליטה לדווח על התוכנית.

דמיטרי אפרצ'ב: אני אתן התייחסות קצרה ואת ההתייחסות המקצועית וירידה לפרטי פרטים ייתן המשנה למנכ"ל חנוך צמיר כי עם כל הכבוד אני נמצא בסך הכל חודש בתפקיד והכניסה שלי לכל הנושא הזה כרגע היא יותר ברמה רגשית ואת הרמה המקצועית אני רוכש כל יום.

דמיטרי אפרצ'ב: למשרד לקליטת העלייה, הנושא של קליטת עולי אתיופיה מהווה ספינת הדגל והוא נושא שנמצא בסדר עדיפות עליון.

דמיטרי אפרצ'ב: לראיה אפשר להראות כמה דנו במהלך אותו לילה של 12 במאי וכל משא ומתן שלנו, בעצם אבן היסוד וההתחלה של המשא ומתן הייתה מסביב לנושא של תוכנית החומש.

דמיטרי אפרצ'ב: אני לא יכול לומר שמה שהוחלט הוא לשביעות רצוננו, אבל הנושא הזה נמצא בסדרי עדיפות וכל אותם דברים שתכף חנוך יתייחס אליהם, בהחלט אלה דברים שדורשים פתרון מיידי מכיוון שהפתרון כרגע הוא לא פתרון טוב בעיניי.

דמיטרי אפרצ'ב: רוב המשרדים ייקחו את הכספים האלה מאותם תקציבים שנועדו לקליטת עולי אתיופיה שקיימים.

דמיטרי אפרצ'ב: זאת אומרת, מכיס אחד זה יעבור לכיס השני אבל בדלתא יהיה אפס.

דמיטרי אפרצ'ב: אם לוקחים בחשבון שיש קיצוצים, אתם צריכים להבין שלרוב המשרדים יהיה קשה מאוד לתקצב את קליטת עולי אתיופיה בתחומים שונים ואחרים ולעשות זאת מתקציבים שנועדו למתן פתרונות לאוכלוסיות אחרות.

דמיטרי אפרצ'ב: זה יהיה מאוד לא פשוט וצריך לתת לזה את הדעת.

ליה שמטוב: אם הבנתי נכון, החלטת הממשלה 3116 דיברה על תוספת של 50 מיליון שקלים לכל המשרדים, כאשר כל משרד היה צריך להפריש את 15 האחוזים, אבל אנחנו היום שומעים שה-15 מיליון מגיעים מתוך המשרד ולא הכסף הצבוע שבא ממשרד האוצר.

חנוך צמיר: יש כאן אי הבנה ובלבול מושגים.

ליה שמטוב: אני רוצה שנציג האוצר יתייחס לזה.

חנוך צמיר: אני לא בטוח שהוא צריך לפתוח את זה.

חנוך צמיר: לדעתי הוא צריך להשיב.

יובל יעקבי: ה-50 מיליון שקלים שאת מדברת עליהם הם 50 מיליון בשנת 2008 והסכום הזה הוקצה למשרד הקליטה ומשרד הקליטה העביר אותו למשרדים האחרים.

יובל יעקבי: זה בוצע.

יובל יעקבי: שם העברה התקציבית בוצעה.

דמיטרי אפרצ'ב: זה תוקצב מאותם סעיפי תקציב שנועדו לקליטת עולי אתיופיה.

אלי אפללו: כשר הקליטה לשעבר אני רוצה לומר משהו.

אלי אפללו: בתקציב שעבר החלטת הממשלה הייתה להמשיך בתוכנית החומש בלי שום קשר לתקציב המשרדים.

אלי אפללו: אם האוצר אומר אחרת, יש לי פה את המסמכים וכולם מונחים לפניי כשהם חתומים.

אלי אפללו: קיבלנו תוספת תקציב של עוד 70 מיליון שקלים ואני תכף אביא לכם את ההסכם ואראה לכם אותו.

אלי אפללו: אין קשר בכלל לתקציב המשרד לתקציב השוטף.

אלי אפללו: אין לזה קשר.

אלי אפללו: יש כאן הסכם חתום שאני אניח בפני היושבת-ראש וההסכם הזה הוא עם אגף התקציבים.

קריאה: הם משקרים.

אלי אפללו: הם רגילים.

אלי אפללו: זה לא דבר חדש שלא אומרים לך את האמת.

אלי אפללו: אני לא אומר שהם משקרים.

אלי אפללו: הפקידים לא קובעים את המדיניות והם לא אשמים.

אלי אפללו: הם עושים את עבודתם נאמנה ומי שמחליט ואומר להם מה להחליט, אלה לא הם.

ליה שמטוב: אני מבקשת לקבל את התייחסות מר צמיר, המשנה למנכ"ל משרד הקליטה, ואם תוכל גם להתייחס לתקציבים ולומר לנו איזה תקציב קיבלתם או לא קיבלתם, מה היה הביצוע של משרד הקליטה ואיזה סעיפים שהייתם אמורים לבצע אכן ביצעתם ואיזה סעיפים לא בוצעו.

ליה שמטוב: אולי נשארו לכם יתרות כלשהן.

חנוך צמיר: ברשותכם, ברשות היושבת-ראש, אני אנסה קודם כל לעשות סדר במושגים כי אני לא בטוח שאנחנו מדברים כולנו באותה שפה וכדאי שנדבר באותה שפה כדי שנבין.

חנוך צמיר: אני אתייחס לגבי התוכנית התקציבית של 2009-2010 ואחרי כן אחזור ל-2008.

שלמה מולה: שאלת הבהרה.

שלמה מולה: אם בתקנה תקציבית כל התקציבים היו אצלכם וה-15 אחוזים היו במשרדים או לא?

חנוך צמיר: חבר הכנסת מולה, סליחה, אתה מכיר אותי, בסוף אתה תקבל תשובות על הכל ועוד לפני שתשאל את השאלות.

חנוך צמיר: תן לי לומר בכל זאת כמה משפטים.

חנוך צמיר: המשמעות היא, להערכתי, שמה שיקרה בפועל כדי למלא את החלטת הממשלה שבכל משרד תהיה תקנה תקציבית נפרדת לחומש, לתוכנית החומש, פשוט ייקחו מכיס אחד ויעבירו לכיס השני והכיס האחד ייקרא אתיופי והכיס השני יהיה אתיופי.

חנוך צמיר: במלים אחרות, אין כאן שום תוספת תקציבית.

חנוך צמיר: אני חושש שאפילו תפגענה תוכניות קיימות כי יצטרכו לעמוד בהחלטת הממשלה.

חנוך צמיר: זאת המהות של העניין לגבי שנת 2009 ושנת 2010.

חנוך צמיר: אני חושב שהצגתי את זה לשביעות רצונו המלאה של דני אדמסו.

חנוך צמיר: זה לגבי שנת 2009 ושנת 2010 ועכשיו אחזור אחורנית, ברשותכם.

חנוך צמיר: אם את רוצה שאכנס לסטטוס של התוכנית, נתחיל לעבור על המצגת.

חנוך צמיר: המצגת היא של כל המשרדים.

חנוך צמיר: לכן פתחתי ואמרתי שאנחנו מתכללים את כל הפעילות ויש לנו פורומים בין-משרדיים שבמקרה אני עומד בראשם וזה הפורום שמפעיל את כל התוכנית.

חנוך צמיר: אנחנו יודעים בכל נקודת זמן מה הסטטוס בכל מצב ובכל משרד.

חנוך צמיר: השאלה איך את רוצה להתקדם בדיון.

ליה שמטוב: הייתי רוצה לשמוע מכל משרד, אבל אם יש לך את הכל מרוכז, נשמע אותך.

חנוך צמיר: אני מציע שאנחנו ניתן את הריכוז, ואם המשרדים רוצים להוסיף משהו, יוסיפו.

ליה שמטוב: בכל זאת אני רוצה לשאול שוב את האוצר מה קורה.

ליה שמטוב: מדברים על סכומים אבל בפועל מדובר בתקציבים של המשרד.

אלי אפללו: אולי המנכ"ל יודע ושיסביר את התהליך בו אושר תקציב מדינת ישראל.

אלי אפללו: תוכנית החומש אושרה ללא קשר לתוספת של ה-70 מיליון שהצלחתי לקבל וזה חתום עם אגף התקציבים.

חנוך צמיר: המספרים בהם אתה נוקב נוגעים רק במשרד הקליטה.

חנוך צמיר: אני דיברתי על הבעיה הכללית גם במשרדים האחרים וזה לא בתוך ה-70 מיליון שקלים.

אלי אפללו: תסלח לי, אני הייתי ולא אתה היית.

אלי אפללו: זה שאתה עושה כך עם היד, זה לא אומר שאתה יודע יותר טוב ממני.

אלי אפללו: אני הייתי במשא ומתן ואני אומר לך באופן ברור מה היה.

אלי אפללו: ה-70 מיליון שקלים, גם כתוב, יש שני הסכמים, האם זה על חשבון ומיועד לתוכנית החומש, ואמרתי לא, ומחקו את זה.

אלי אפללו: יש שני הסכמים שהם בדרך לכאן.

אלי אפללו: ההסכם השני נחתם והוא אומר תוספת 70 מיליון שקלים מתוכם הוקצה לאגף האתיופי תקציב נפרד.

חנוך צמיר: זה בדיוק מה שאמרתי.

אלי אפללו: אתה אומר לי שזה למשרדים.

אלי אפללו: אתה לא האיש אתו אני צריך להתנצח אלא אנחנו צריכים להתנצח עם מדיניות הממשלה שהחליטה לשנות את זה ולבטל את זה באמצעות זה שהיא מורידה מכל הפעילות השוטפת מהמשרדים וזה המאבק שאנחנו צריכים לעשות.

אלי אפללו: בטוח שהמנכ"ל רוצה, בטוח שמשרד הקליטה רוצה, בטוח שכולם רוצים.

דמיטרי אפרצ'ב: זה נכון, בטח שאני לא יכול בנוכחות שר הקליטה הקודם לא לומר שהיה קיים הסכם, ההסכם הזה חתום ויש לי אותו בכספת.

דמיטרי אפרצ'ב: בנושא הזה לצערי הרב לא קיבלנו הסכמה והתייחסות לנושא הזה אלא הוא בוטל.

דמיטרי אפרצ'ב: יש הסכם שנקרא אפללו-ברון שמדבר על 70 מיליון שקלים.

דמיטרי אפרצ'ב: לא היה לי פירוט לאן נועד הכסף.

אלי אפללו: כתוב לך.

דמיטרי אפרצ'ב: אנחנו דיברנו בגדול, אבל זה חלק מהתקציבים שבהחלט היו אמורים לתת מענה לצרכים שונים, כולל גם הצרכים האלה.

שלמה מולה: גבירתי יושבת-הראש, אני קודם כל רוצה לברך אותך על קיום הדיון וגם ליוזמים.

שלמה מולה: תראו, הממשלה הזאת היא ממשלת שערורייה ולא רק בנושא שלנו בו אנחנו דנים ואנחנו תכף ניגע ספציפית בעניין הזה.

שלמה מולה: בעת דיוני התקציב, אמרו לנו שיש תוספת תקציב דווקא לתוכנית חומש ולתומי חשבתי שאכן זה כך.

שלמה מולה: כמו שניסו להוריד את הנושא של העלייה מאתיופיה ובצורה כזאת ואחרת הצלחנו למנוע את זה, גם במאבקים פוליטיים, לפחות החלטה – לא שאנחנו רואים את המימוש – חשבתי גם בעניין הזה שבאמת השכל הישר יגבר ואנחנו נתקדם.

שלמה מולה: מעבר למהות התוכנית, כאשר מדברים על התוכנית הזאת וגם על המספרים הגדולים שמדברים עליהם, הרי חלק גדול בכלל הולך למשכנתאות ולא הולך בכלל לנושא של חינוך, רווחה, תעסוקה.

שלמה מולה: אני לא אדבר על זה כי זה לא נושא הדיון, אבל גם בנושא של המשכנתאות חשוב לדעת שהחלק שהוא אולי המשמעותי ביותר שגם עבורו תוכנית החומש קמה, זה סיוע לזוגות צעירים שידם לא משגת משכנתא.

שלמה מולה: זאת הייתה מהות התוכנית.

שלמה מולה: בפועל חלק מהתקציב נותנים לאלה שנמצאים במרכזי קליטה, ובצדק צריך לתת להם, אבל תראו מה קרה עכשיו.

שלמה מולה: אני מכיר את חנוך מצוין, אני חושב שהוא אחד האנשים המקצועיים והטובים שאני מכיר במשרד הקליטה, והוא אומר לנו שהתוכנית לא קיימת.

שלמה מולה: זאת השורה התחתונה של הדברים.

שלמה מולה: התוכנית לא קיימת וגם מה שקיים לכאורה, אומרים לנו שלא יהיה במשרדי הממשלה.

שלמה מולה: כל משרד ממשלתי יודע לבוא ולומר שיש לו סדר עדיפויות והוא יודע למי לתת.

שלמה מולה: לכל שר יש סדר עדיפויות שלו והאתיופים לא רלוונטיים ולא חשובים בכלל.

שלמה מולה: אני באמת חושב שזאת שערורייה וזה בשני מובנים.

שלמה מולה: ראשית, דרך קבלת ההחלטות.

שלמה מולה: זה בדיוק מה שבדרך כלל פקידי האוצר רצו לעשות והם אוהבים את זה.

שלמה מולה: הם יודעים להכניס עזים מתחת לשולחן בלי שאף אחד אחר ירגיש.

שלמה מולה: אמרו שיש תוכנית חומש, אבל למה היה צריך בכלל להביא את החלטות הממשלה מחדש?

שלמה מולה: יש החלטת ממשלה, היא תוקצבה.

ליה שמטוב: לא, אמרו שכל שנה ידונו מחדש.

ליה שמטוב: זה לא לחמש שנים.

שלמה מולה: בסדר, אין לי בעיה עם זה, אבל הם בהזדמנות הראשונה כאשר מתקיים דיון, לא שבאמת התחילו את התוכנית של 87 מיליון שקלים בשנת 2008 בשמחה רבה, לא הייתה איזושהי תהילה שהנה עכשיו אנחנו יוצאים בתוכנית כי במידה רבה אז גם האוצר לא רצה.

שלמה מולה: ראש הממשלה דאז אהוד אולמרט כפה עליהם את התוכנית כי הוא ישם יחד עם בני הקהילה את התוכנית והם לא אהבו את זה.

שלמה מולה: גם את ביצוע התוכנית מסמסו עד שהיא תוקצבה הגענו לחצי השני של שנת 2008.

שלמה מולה: הם ידעו מראש שבשנת 2009 יקצצו את התקציב.

דני אדמסו: המשכנתאות עוד לא התחילו.

שלמה מולה: צריך לנקות את השולחן.

שלמה מולה: אני חושב שזה הדבר הנורא ביותר שקרה סביב הסיפור הזה.

שלמה מולה: זאת אשליה שנוצרה בקהילת עולי אתיופיה שתוכנית החומש באה להציל את בני הקהילה.

שלמה מולה: יצאו בקמפיין גדול ואמרו שיש תוכנית חומש.

שלמה מולה: רבותיי, זה גורם לתסכול, זה מתסכל את האנשים ואני יכול לספר לכם כמה טלפונים אני מקבל כל יום ושואלים אותי מתי לקנות דירה, מתי מקבלים משכנתא, שואלים אותי אם אני יודע.

שלמה מולה: גבירתי היושבת-ראש, בעניין הזה המאבק שלנו צריך להיות בוועדת הכספים.

שלמה מולה: צריך כאן ללכת בקונצנזוס ושרת הקליטה צריכה להוביל את המאבק כי אם היא לא תוביל את המאבק, זה לא יקרה.

שלמה מולה: אם שרת הקליטה תוביל את המאבק ויהיו לנו את היכולות להשפיע דרך ועדת הכספים, דרך דיוני התקציב שיהיו בוועדות בשבוע הבא ביום שני, אולי נוכל לשנות את רוע הגזרה, אבל אני חושב שכל מי שתלה תקווה בממשלת נתניהו שהיא תסייע לאוכלוסיות הנזקקות והחלשות, כנראה התבדה בגדול.

שלמה מולה: תאמרו לי שאני מדבר פוליטיקה, אבל אני לא מאמין לביבי, ובטח לא לשר האוצר, לא האמנתי להם גם בעבר, והנה עוד הוכחה נוספת שלא נאמין להם לעולם, אבל את הנושאים הפוליטיים נשאיר למקום אחר.

שלמה מולה: עצם העובדה שכאן מבקשים שבתוך המשרדים תהיה תקנה מיוחדת, זה עוד יותר איוולת מהקיימת.

שלמה מולה: אני אומר שאנחנו רוצים את כל התקציב, את ה-113 מיליון שקלים, בתקנה תקציבית של משרד הקליטה.

שלמה מולה: אני רוצה לבוא בטענות לאדם אחד אם עשו את התוכנית או לא עשו את התוכנית.

שלמה מולה: כרגע מה שהם עושים, לך תחפש את העז במשרד האוצר, במשרד הרווחה, במשרד לביטחון פנים ואולי גם במשרד הביטחון.

שלמה מולה: לך תחפש עכשיו את ההכרה התקציבית ולך תפקח על הביצוע התקציבי של אותה תקנה.

שלמה מולה: לא רק זה שהתקנה התקציבית היא משרדית, הנהלת המשרד סוברנית להחליט אם לתת או לא לתת.

שלמה מולה: לכן המאבק שלנו הוא גם מול ועדת הכספים בתקציב שיונח בשבוע הבא ביום שני, גם במסגרת חוק ההסדרים וגם במסגרת חוק התקציב.

שלמה מולה: אני חושב שהוויכוח צריך להיות שם ואנחנו צריכים לעבוד ביחד.

ליה שמטוב: אני מציעה שנראה את המצגת ואם אחר כך נציגי המשרדים השונים ירצו להתייחס, יוכלו לעשות זאת.

עפרה אבן: כשאתם מקדמים את המאבק על ה-113 מיליון שקלים לשנת 2009, צריך לזכור שאנחנו צריכים לטפל בתקציב 2010 שהוא בסך 128 מיליון.

שלמה מולה: לא, צריך לפעול ביחד.

ליה שמטוב: זה תקציב דו-שנתי ולכן מדובר על שנת 2009 ו-2010.

ליה שמטוב: אולי בתוך זה נמצאים ה-15 אחוזים של המשרדים.

עפרה אבן: לעניין ה-15 אחוזים, בשנת 2008 באמת החליטו ש-15 אחוזים מתקציב החומש יגיעו ממקורות פנימיים של משרדי הממשלה.

עפרה אבן: בהחלטת הממשלה הנוכחית דיברו על מאה אחוזים למעשה ממקורות פנים משרדיים.

עפרה אבן: אפשר להציע את ה-15 אחוזים כמנגנון גם השנה, אבל זה כרוך בהחלטות בוועדת הכספים.

חנוך צמיר: השקף הראשון הוא מעבר באופן כללי על עקרונות התוכנית, למי שלא מכיר או לא יודע.

חנוך צמיר: מוזכר גם הנושא התקציבי שבעצם כבר דיברנו עליו בתקציב 2008 על פי המשרדים.

חנוך צמיר: אנחנו מדברים על תוכניות ארציות בקטע של בגרויות, שיפור בגרויות, שירות צבאי, לימודים על-תיכוניים, אפשרויות תעסוקה וכמובן נושא השיכון שהוזכר כאן על שני הצדדים השונים, גם מענקי המשכנתא לעוזבים את מרכזי הקליטה וגם הסיוע בהלוואות לדיור שהן מאוד מאוד נוחות הייתי אומר לזוגות צעירים שרוצים או ירצו לעזוב את השכונות ולשפר את מגוריהם.

חנוך צמיר: השקף הבא עוסק בפעילות של משרד החינוך שנגזרת מתוך התקציב.

חנוך צמיר: השקף הבא עוסק בנגזרת של פעילות משרד החינוך מתוך אותו תקציב 2008 שדיברנו עליו ואנחנו כבר מכירים אותו.

חנוך צמיר: אנחנו רואים כאן את הפעילות שלהם בעשרה בתי ספר מסוימים ואנחנו יודעים גם לומר איפה הם – בנתניה, בעפולה, באשקלון.

חנוך צמיר: אנחנו רואים מה סוג הפעילות ואנחנו למטה רואים כבר את התקציבים שנמצאים ברשויות ועובדים.

חנוך צמיר: זאת אומרת, למעשה כל השקף הזה, אם אתם שמים לב, הוא בביצוע והוא מתגלגל ואנחנו מאוד מקווים שאם תיפתר בעיית 2009, אנחנו כמובן נמשיך ונרחיב את השכונות ואת הערים.

אלי אפללו: למה רחובות לא ברשימה?

אלי אפללו: שם האסון הכי גדול.

עפרה אבן: כי המחשבה הייתה להיכנס לעשרת בתי הספר עם הצורך הכי דחוף ואת סדר העדיפויות הכתיב משרד החינוך.

אלי אפללו: הוועדה ביקרה ברחובות פעמיים והמליצה שהעיר תהיה בסדר עדיפויות עליון.

חנוך צמיר: חבר הכנסת מיכאלי, יש הרבה מאוד שכונות שהן במצב כזה שכולם צריכים להיות שם, אבל בסוף אתה צריך לקבוע סדרי עדיפויות.

חנוך צמיר: אנחנו שקלנו והחלטנו להגיע למקומות האלה.

חנוך צמיר: אני חושב שהשיקולים היו מקצועיים לגמרי.

חנוך צמיר: זה לא אומר שבשנת 2009 ובשנת 2010 לא נגיע למקומות האלה.

חנוך צמיר: מאחר שחלה נסיגה תקציבית מאוד משמעותית בעיקר של התרומות מחוץ לארץ לפרוייקט הלאומי האתיופי, החלטנו לנסות ולמזער את הנזקים מול הפרוייקט באמצעות תוכנית החומש.

חנוך צמיר: לכן סכום כסף מסוים, תקציב מסוים, החלטנו להעביר אותו וזה תקציב שעוסק ב-700 תלמידים.

חנוך צמיר: כפי שאתם רואים את הכותרת הראשונה, בעצם תוכנית החומש תאפשר לפרוייקט הלאומי האתיופי שלא להוציא החוצה מהתוכנית 700 תלמידים.

חנוך צמיר: כרגע הדבר הזה עדיין לא מתבצע והוא באיזושהי פרוצדורה של פטור אצל החשב הכללי ואנחנו מאוד מקווים שבשנת הלימודים הקרובה נפעיל את התקציב הה.

ליה שמטוב: מה יהיה אם לא יהיו תרומות?

ליה שמטוב: אנחנו שומעים שבזמן האחרון בגלל המצב הכלכלי קצב התרומות הואט.

חנוך צמיר: לגבי הפרוייקט הלאומי?

חנוך צמיר: זה מצריך עוד דיון.

חנוך צמיר: זאת בעיה.

חנוך צמיר: אני לא בורח מזה.

חנוך צמיר: אני מכיר טוב את הפרוייקט הלאומי האתיופי ואני חושב שהוא לא פחות חשוב מכל תוכנית אחרת.

חנוך צמיר: המצב התקציבי של הפרוייקט, כפי שאמרתי, הוא בנסיגה ואני לא בטוח שיש לי פתרונות ואני יכול לומר לכם מה עושים, אבל בטח שזה שווה דיון.

חנוך צמיר: אני מניח שנגיסט תיזום את הדיון הזה ואני אשמח להשתתף בו.

חנוך צמיר: אנחנו עוברים עכשיו למשרד הקליטה שכמובן יש לו חלק בתוכנית.

חנוך צמיר: כפי שאמרתי, הוא המתכלל גם במשרדים האחרים.

חנוך צמיר: אנחנו מפעילים את כל התוכניות שמתנהלות ברגע זה ומתקיימות בצה"ל.

חנוך צמיר: אתם רואים את כותרות המשנה שלהם ולא אכנס לתוכניות האלה, אבל התוכנית הזאת כבר רצה והיא בביצוע.

חנוך צמיר: אני מקווה שהיא תיתן תוצאות לגבי החיילים בני הקהילה שמשרתים בצבא.

שלמה מולה: מה זאת פרוצדורה חוזית?

חנוך צמיר: יש עמותה שנקראת עולים ביחד, וחלקכם בטח מכיר אותה, שהיא הגוף המבצע.

חנוך צמיר: אנחנו בחרנו בה להיות גוף מבצע כי היא התמחתה בדיוק בעניין הזה.

חנוך צמיר: אנחנו רוצים להעביר את התקציבים בשיתוף עם הסוכנות היהודית שאינה שותפה לחומש אבל היא שותפה בעמותה הזאת והיא מתקצבת את העמותה.

חנוך צמיר: באיזשהו מקום בין החשב הכללי לבין הסוכנות היהודית יש איזשהו ויכוח מקצועי לגבי ערבויות, מה שנקרא חלף ערבויות.

חנוך צמיר: אני מאוד מקווה שנצליח לחלץ את זה, אבל לא באתי רק לומר דברים יפים אלא באתי גם להציג בעיות ואכן זאת בעיה.

חנוך צמיר: כולנו מעורבים, כולם מנסים איכשהו להתיר את זה ולהתקדם בנושא הזה כי הנושא הזה מאוד משמעותי.

חנוך צמיר: עוד דבר אחרון שקשור למשרדנו הוא בהקשר של ניהול ובקרת התוכנית.

חנוך צמיר: אנחנו מפעילים תוכנית מאוד מקצועית של בקרה ומעקב באמצעות מכון ברוקדייל כדי שנבין גם מה אנחנו בדיוק עושים ומה התוצאות.

חנוך צמיר: בהזדמנות זו החלטנו לעשות מיפוי של כל המגזר השלישי ותקציבים המופנים אל הקהילה האתיופית.

חנוך צמיר: במאמר מוסגר אומר שלהערכתנו הרבה מאוד תקציבים לא ממשלתיים אלא ציבוריים או פילנתרופיים מופנים אל הקהילה האתיופית ואף אחד במדינה לא ידע לאמוד במדויק את הסכומים האלה.

חנוך צמיר: לכן החלטנו לעשות את זה בצורה מסודרת.

אלי אפללו: מי אמר שהם צריכים להגיע אל הקהילה?

חנוך צמיר: אנחנו רוצים לבדוק בדיוק מה קורה במגזר השלישי וכרגע אנחנו מפעילים גוף מקצועי שיעשה את הבדיקה הזאת.

חנוך צמיר: כאמור, זה קורה כרגע.

חנוך צמיר: הרחבנו את המחשוב במוקדים.

חנוך צמיר: הנושא הבא עוסק באנשים שנמצאים או צריכים להגיע, נגישות שלהם אל שוק העבודה הנוכחי.

חנוך צמיר: שימו לב, מופעלות כבר 16 תוכניות להכשרת כוח אדם בהן כרגע משולבים כ-150 אנשים שמשתתפים בקורסים השונים.

עפרה אבן: אז נעשה שיתוף פעולה עם משרד התעשייה כדי בעצם להנגיש אותם לשוק העבודה.

אלי אפללו: צריך לעזור להם לעבור דירה במקרים כאלה.

אלי אפללו: יש שכונות מצוקה שאסור להשאיר אותם שם.

ליה שמטוב: לשם כך יש משכנתאות.

עפרה אבן: תכף נגיע לזה.

חנוך צמיר: תכף נדבר על השיכון.

אלי אפללו: על המשכנתאות לא כדאי לדבר.

ליה שמטוב: כדאי לדבר על מענקים.

חנוך צמיר: משרד הרווחה.

חנוך צמיר: אתם רואים שהמשרד סיים להערכתי את שלב ההתארגנות.

חנוך צמיר: נמצאת כאן נציגת המשרד ואם תרצו, היא יכולה לפרט.

חנוך צמיר: בישובים אותם קבענו לשנת 2008 – נתניה, עפולה ואשקלון – הדברים כבר מתחילים להתבצע.

חנוך צמיר: נושא המשכנתאות שהזכיר חבר הכנסת מיכאלי.

אלי אפללו: אני רואה שיקום חברתי, לדוגמא אשקלון, עפולה, רחובות, נתניה ולעומת זה אני רואה שיקום פיזי ברמלה, קריית מלאכי ואשדוד.

עפרה אבן: וחדרה.

אלי אפללו: אני שואל מה ההגיון, ודיברנו על זה כאן הרבה פעמים, לעשות חלק אחד של שיקום ולא לעשות את החלק השני.

אלי אפללו: אם כבר אתה הולך על אותה עיר, תעשה את שניהם ביחד.

חנוך צמיר: אני חושב שהשאלה שלך לגיטימית לגמרי.

חנוך צמיר: אנחנו התלבטנו בדיוק בעניין הזה, האם לרכז גם את השיקום הפיזי באותן שכונות של השיקום החברתי.

אלי אפללו: ניסיון העבר מוכיח ואני מדבר על עשרות שנים מתקופת בגין, שהיכן שלא עשו את שני הדברים במשולב, זאת ברכה לבטלה.

אלי אפללו: אחד בולע את השני מבחינת הבעיות.

חנוך צמיר: אני חושב שיש הרבה הגיון במה שאתה אומר.

חנוך צמיר: שקלנו את העניין הזה ורצינו בכל זאת להרחיב פעילות גם לשכונות אחרות ולא להישאר רק בשלושה ישובים בשלוש שכונות.

חנוך צמיר: לכן ההחלטה בסופו של דבר אמרה חברתי במקום א' ופיזי במקום ב' אבל הנחת היסוד הייתה שנגיע למקומות האלה ב-2009-2010 ו-2011.

חנוך צמיר: השאלה הייתה רלוונטית רק לגבי 2008 ולכן נפלה ההחלטה כפי שנפלה.

חנוך צמיר: זאת תשובה לשאלה שלך.

ליה שמטוב: נמצא כאן סמנכ"ל משרד השיכון, ישראל שוורץ.

ליה שמטוב: דיברו כאן על שיקום שכונות פיזי וחברתי.

ליה שמטוב: אפשר לשנות את זה במשרד השיכון?

ישראל שוורץ: זאת הייתה החלטה משותפת.

ישראל שוורץ: אנחנו מגיעים למקום של אמצעים תקציביים מאוד צרים.

ישראל שוורץ: היה איזשהו רצון להראות ביותר שכונות שיש איזושהי כוונה ופעילות ממשלתית ושאכן קורה משהו.

ישראל שוורץ: מבחינה מקצועית צרה אפשר לקחת שני ישובים ולשים שם את הכל והרבה מאוד ישובים רק יקראו בעיתון על תוכנית החומש.

ישראל שוורץ: זאת דילמה.

ישראל שוורץ: זה לא שיש כאן נכון ולא נכון, צודק וטועה.

ישראל שוורץ: זאת הייתה החלטה.

ישראל שוורץ: להגיד לך שאי אפשר לקבל אותה אחרת, היה אפשר.

ליה שמטוב: שאלה שלי אולי לא הייתה ברורה.

ליה שמטוב: לא בכל השכונות שנקראות שכונות שיקום גרים עולי אתיופיה.

ליה שמטוב: מה קורה עם שכונות האלה, שלא נקראות כך אבל גם הן צריכות שיפוץ?

חנוך צמיר: לצערי אלמנט השיקום הפיזי הוא מאוד מאוד שולי בתוכנית החומש וצריך לומר את זה ואנחנו יודעים את זה מהמקור.

חנוך צמיר: מה שגרם לזה להיות שולי זאת אותה נסיגה תקציבית של הסוכנות היהודית שהזכיר דני קודם לכן.

חנוך צמיר: כל התקציב במקור שהסוכנות הייתה אמורה להשתתף, אמור היה להגיע לשיקום הפיזי.

חנוך צמיר: מאחר שהסוכנות זזה הצידה ולא משתתפת בתוכנית, כל הנושא של השיקום הפיזי הוא שולי ביותר ולא נגיע לכל אותם מקומות שאת מדברת.

חנוך צמיר: צריך לומר את הדברים בצורה מאוד מאוד ברורה.

חנוך צמיר: החלטנו על בניין בשכונה.

חנוך צמיר: את יכולה לשאול מה זה בניין בשכונה וזאת שאלה לגיטימית לגמרי, אבל זה מה שיש.

אלי אפללו: ברשותך, אני רוצה לשאול את האוצר, את מכובדי מאגף התקציבים, האם התקציבים שהונחו בפניך בדקת אם הם נכונים או לא?

אלי אפללו: הייתי רוצה לקבל תשובה.

יובל יעקבי: כן.

יובל יעקבי: כל הדברים כאן הם נכונים.

אלי אפללו: האם הם נכונים והם בהחלטת הממשלה, כמו שאמרתי.

אלי אפללו: אני רוצה להבהיר ולחדד שכל מה שהנחתי, זה ההסכם של ה-24 באוגוסט, ערב העברת התקציב.

אלי אפללו: באותו זמן הונח בפנינו הסכם בלי התוספת התקציבית של 70 מיליון שקלים שמונחים כאן ורצו לתת לי סכום אחר.

אלי אפללו: הם רצו להכניס סעיף שזה לתוכנית החומש אבל התנגדתי.

אלי אפללו: קיבלנו תוספת של 70 מיליון שקלים ולא על חשבון תוכנית החומש.

אלי אפללו: אחרי זה ביקשתי שיהיה כתוב בפרוטוקול שתוכנית החומש תמשיך לפעול על אותו בסיס של ההסכמים של ה-10 בפברואר 2008 בהחלטה 3116 ועל זה הוסכם.

אלי אפללו: מי שעכשיו החליט לשנות את זה ולהוציא את זה, אדוני המנכ"ל, כמו שראית ובדקת, האם זאת החלטת ממשלה חדשה?

אלי אפללו: אני לא מאשים אותו כי זאת מדיניות לבטל את זה ולהטיל את זה מתוך תקציבי המשרדים.

אלי אפללו: גם ככה הולכים לקצץ מהתקציבים של המשרדים והמשרדים לא יוכלו להפעיל אותו.

אלי אפללו: אומר כאן חנוך צמיר משהו שכולם צריכים לשים אליו לב.

אלי אפללו: אנחנו יודעים שיש הרבה גזרות, אנחנו יודעים שכמעט אין תקציבים, ואני לא מדבר על כך שבזמן שאני הייתי שר הקליטה, בנוסף לתקציב הזה הצלחתי לגייס 70 מיליון שקלים תוספת למשרד וזה קרה במהלך התקופה הקצרה שהייתי במשרד.

קריאה: כמה מתוך ה-70 מיליון הם לאתיופים?

אלי אפללו: הרבה מאוד.

אלי אפללו: זה הסכם תוספת למשרד ולא קשור בכלל לעדה האתיופית.

אלי אפללו: זאת חלוקה פלט לכולם.

אלי אפללו: יושב כאן מי שהיה באגף האתיופי במשרד הקליטה והוא יכול לומר לך כמה תקציב היה בתוספת בתקופה שלי, אבל אני לא רוצה לדבר על זה כי הם לא אשמים.

ליה שמטוב: היום זה וירטואלי.

אלי אפללו: תגידו את האמת כי זה מה שאני רוצה לדעת.

אלי אפללו: לא כתוב.

אלי אפללו: אין ביטול.

ישראל שוורץ: למשכנתאות במסגרת תוכנית החומש יש שני קטעים כאשר קטע אחד הוא הגדלת הסיוע לעולי אתיופיה.

ישראל שוורץ: מפנים מרכזי קליטה כדי לאפשר להם לרכוש דירות בשכונות יותר טובות בהן השילוב והצד החברתי יותר חזק, וזה עלה לא מעט כסף וזה הצליח וההחלטה מיושמת ועובדת והיום משפחות קונות דירות בשכונות טובות יותר.

ישראל שוורץ: הקטע השני שהוא יותר פופולרי, הנושא של סיוע לזוגות צעירים יוצאי העדה.

ישראל שוורץ: בעניין הזה היו דיונים ארוכים מאוד בתוכנית החומש ביחד עם נציגי העדה.

ישראל שוורץ: בהתחלה דובר גם על מענקים ובמשרד האוצר היו התנגדויות מאוד חזקות בנושא המענקים.

ישראל שוורץ: הסוף היה שהנושא הזה לא תוקצב בכלל ומשרד השיכון, מתוך כך שישבנו ביחד והשתתפנו, מתוך המקורות שלנו ולא מתוך תקצוב חיצוני, יצר את התוכנית לזוגות צעירים אתיופיים וכמו שנאמר כאן היא התחילה לפעול לאחרונה.

ישראל שוורץ: כיוון שכל התוכנית מורכבת מהלוואות צמודות והיום הבנקים – בעקבות מה שקרה בעולם – לא כל כך ממהרים לתת סיוע, אני לא בטוח שתהיה כאן פריצה גדולה מאוד.

ישראל שוורץ: התוכנית הוגדרה כפועלת והכל מתוך מקורות שלנו.

עפרה אבן: אני מבקשת להשיב לחבר הכנסת מיכאלי בנושא שיקום שכונות פיזי.

עפרה אבן: היום אנחנו ערים לחשיבות של מהלך חברתי שמלווה את התושבים של הבניין.

עפרה אבן: דע לך, כל בניין שנכנסנו לעשות בו שיקום שכונות פיזי, נעשה מהלך חברתי שלם של תושבי הבניין כדי להבטיח את ההצלחה בטווח הרחוק.

עפרה אבן: אני רוצה להשלים את מה שאמר ישראל שוורץ לנושא מענקי דיור למפני מרכזי קליטה ולומר שעד עכשיו בוצעו 290 מענקים.

דבורה גיני-מלכי: זה הופסק בחצי השנה האחרונה וזה שם את העולים במצב של חוסר ודאות ותסכול.

אלי אפללו: בקיצור, כולם מחכים לזה.

ליה שמטוב: אני בכל זאת רוצה מילה טובה מנציג האוצר.

יובל יעקבי: זה נכון כל מה שאמר השר לשעבר אלי אפללו.

יובל יעקבי: באמת היו סיכומים כאלה, אבל תקציב המדינה לשנת 2009 של הממשלה הקודמת לא עבר ומה שיש לנו עכשיו זה תקציב דו-שנתי ל-2009-2010 שיש לו כמה אספקטים בהם תוכנית החומש במצב יותר טוב וכמה אספקטים בהם תוכנית החומש במצב פחות טוב.

אלי אפללו: הוא סוכם.

יובל יעקבי: החלטת הממשלה המקורית משנת 2008 אומרת שהמקורות וקצב הביצוע יסוכמו כל שנה בנפרד.

דני אדמסו: לא.

דני אדמסו: יאושרו בנפרד.

דני אדמסו: יש הבדל.

ליה שמטוב: התקציב הוקצה לחמש שנים.

יובל יעקבי: תקציב התוכנית הוא 870 מיליון שקלים, קצב ביצוע התוכנית והמקורות למימושה יסוכמו בכל שנת תקציב בנפרד.

יובל יעקבי: אני מקריא מהחלטת הממשלה.

יובל יעקבי: אם כן, זה לא יאושרו אלא יסוכמו.

יובל יעקבי: קצב ביצוע התוכנית והמקורות למימושה יסוכמו בכל שנת תקציב בנפרד.

יובל יעקבי: זאת אומרת, נכון לממשלה הקודמת, הם לא סוכמו.

יובל יעקבי: מה שנכון, היה צריך להגיע לאיזשהו סיכום זה נכון.

יובל יעקבי: אבל אף אחד לא יודע מה הסיכום הזה היה אומר.

יובל יעקבי: נכון למועד אישור התקציב בממשלה, לא היה עדיין סיכום על התקציב של תוכנית החומש, מה קצב הביצוע שלה וכולי וכל זה לא רלוונטי כי מאז יש ממשלה חדשה והממשלה החליטה בהחלטה מספר 188 על תקציב תוכנית חומש של 700 מיליון שקלים.

קריאה: 20 אחוזים.

יובל יעקבי: נכון.

יובל יעקבי: העניין של השנה הנוספת זה בגלל העיכוב בביצוע.

יובל יעקבי: גם אתה יודע שבשנת 2008 רק חלק קטן מהכסף יצא.

יובל יעקבי: זאת אומרת, היה איזשהו עיכוב טבעי של התוכנית.

יובל יעקבי: בהנחה שהעודפים הם עודפים אמיתיים, הם גם יעברו לשנת 2009.

יובל יעקבי: בעצם עיקר הביצוע התחיל ב-2009 ולכן יש עיכוב של שנה.

יובל יעקבי: לידידי חנוך צמיר אני רוצה לומר שמתוך ה-113 פלוס 128, יש כאן בעצם 241 מיליון שקלים שאושרו לתוכנית החומש בשנת 2009 ו-2010, לא הכל זה תקציבים צבועים.

יובל יעקבי: נכון שאין כאן איזשהו כסף תוספתי צבוע שהאוצר נותן, אבל אנחנו מהתקציבים האלה לא יכולים לומר במסגרת הסיכומים שלנו בערב הקמת הממשלה עם המשרדים.

יובל יעקבי: אני יכול לומר לכם שלא כל הכסף כאן הוא כסף ישן אלא יש כאן גם כסף חדש.

דסה אקלה: כמה מתוך ה-700 מיליון שקלים?

ליה שמטוב: לפי החלטה 3116, עם קיצוץ או בלי קיצוץ, אנחנו מגיעים לשנת 2009 ומדובר על 139 מיליון שקלים.

ליה שמטוב: מתוך 139 מיליון שקלים, כמה זה לא תקציב שוטף של המשרדים, אלא כמה זה תקציב חדש של האוצר?

יובל יעקבי: את יכולה להסתכל בטבלה.

יובל יעקבי: מתוך ה-139, בסביבות ה-100 היה אמור להגיע כתקציב חדש.

ליה שמטוב: עכשיו אנחנו מדברים על 113 מיליון שקיצצתם אבל מתוך ה-113, כמו שכולם מבינים כאן, זה תקציב שוטף של כל משרד.

יובל יעקבי: זה בדיוק מה שאני אומר, שזה לא מדויק.

יובל יעקבי: אני לא יכול עכשיו להפריד את הסכומים כמו שאף משרד לא יכול.

יובל יעקבי: אנחנו החלטנו על מנגנון חדש וזה גם בהסכם לפי פסיקת בג"ץ.

יובל יעקבי: אנחנו לא עובדים בצורה שמשרד האוצר מביא כסף באמצע השנה אלא צריך לתקצב את כל הכסף הזה מראש.

יובל יעקבי: מתוך ה-113 מיליון שקלים בשנת 2009, אני לא יכול לומר בדיוק כמה הוא תוספתי וכמה הוא לא תוספתי אבל זה לא משנה כי העיקר שנמצאו המקורות.

ליה שמטוב: אתה אומר שבתוך ה-113 מיליון שקלים יש גם את התקציב החדש.

יובל יעקבי: בהחלט.

ליה שמטוב: ולא את השוטף של המשרדים.

יובל יעקבי: בהחלט.

דסה אקלה: אני יושב-ראש הארגונים יוצאי אתיופיה ומנכ"ל עמותת פידה.

דסה אקלה: אני רוצה להתייחס לכמה נקודות.

אלי אפללו: גם לא יקרה.

דסה אקלה: אם כן יקרה, זה יהיה במידה מועטה מאוד.

דסה אקלה: יש איזשהו מושג שאנחנו רואים אותו כרגע שאומר שהקהילה מעבדת ניסוי וזה אומר שכל פעם, כל ממשלה שמגיעה, יש לה תוכנית משלה והתוכנית הזאת מתגלגלת ובאיזשהו שלב גם נמחקת.

דסה אקלה: בסוף התהליך אליו אנחנו מגיעים, אנחנו מגיעים לאפס תקציב.

דסה אקלה: אני אומר שלגבי תוכנית החומש אנחנו דורשים ומבקשים מהממשלה – ומהאוצר במיוחד – לעמוד בהתחייבויות שניתנו.

דסה אקלה: אני רוצה שההבטחה, במיוחד כאשר מדובר בקהילה האתיופית, תמומש.

דסה אקלה: אנחנו מאוד נשמח אם גם התקציב עליו אתה מדבר עכשיו, 113 מיליון שקלים, נדע אם זה תקציב חדש או תקציב מתגלגל.

דסה אקלה: כרגע אין לנו מושג.

דסה אקלה: אם זה המצב, בואו לא נדבר על תוכנית חומש אלא נוריד אותה מהלכסיקון אלא נפעל כרגיל.

דסה אקלה: זה אומר שהקהילה האתיופית בעצם במשך אלפיים שנה פעלה כפי שפעלה, היא הגיעה לארץ, נפעל ונגיע גם לשילוב בכוחות עצמנו.

דסה אקלה: מצד אחד אומרים לנו שיש כסף ונותנים, אבל אני ראיתי עכשיו מה קורה כאשר דיברו על שיקום שכונות.

דסה אקלה: אני הסתובבתי באותם מבנים שאמרו שמשפצים.

דסה אקלה: כמה אתיופים גרים באותו מבנה?

דסה אקלה: שניים בתוך המבנה כולו.

דסה אקלה: אם אנחנו מדברים על תקציב לקהילה האתיופית, משפצים מבנה של כל הדיירים?

דסה אקלה: אם זאת התוכנית, לשם מה להשקיע?

דסה אקלה: לדעתי יש הרבה מאוד דיבורים והרבה מאוד דיונים לגבי עולי אתיופיה והדיונים מתקיימים לא רק בוועדת העלייה והקליטה.

דסה אקלה: כאשר אנחנו מגיעים לביצוע, שום דבר לא קורה.

דסה אקלה: זה עצוב.

דסה אקלה: הזמנו חברי כנסת לשטח, הם ראו את הפעילויות, אבל יש הרבה מאוד בעיות.

דסה אקלה: אם אנחנו רוצים לפתור את הבעיה של הקהילה האתיופית, התוכנית המקורית, תוכנית החומש, צריכה להתבצע.

גדי יברקן: אני יושב-ראש מטה המאבק לשוויון חברתי.

גדי יברקן: אני רוצה להתייחס למסמך ששר הקליטה לשעבר, חבר הכנסת אלי אפללו, הציג לנו.

גדי יברקן: כפעילים, כעסנו בזמן שהמסמך הזה נחתם.

גדי יברקן: אדוני קצת התעלם מסעיף 3 של המסמך.

אלי אפללו: זה לא נחתם.

אלי אפללו: זאת הטיוטה שלהם ולא הסכמתי.

אלי אפללו: תעבור לדף מספר 2 שכן נחתם.

אלי אפללו: אז ביטלתי את הבעיה הזאת.

גדי יברקן: אנחנו כאן בדיון על תוכנית החומש לקידום וביצוע, איך שלא נגדיר את זה.

גדי יברקן: אני לא מבין איך זה קשור לשקף שראינו שהתייחס לפרוייקט הלאומי.

חנוך צמיר: הפרוייקט הלאומי, אנחנו יודעים מה מצבו והוא מצמצם תוכניות.

חנוך צמיר: כדי שהצמצום של הפרוייקט הלאומי לא יהיה דרסטי מדיי, החלטנו לאפשר לו לקיים תוכניות מסוימות באמצעות תקציב החומש.

חנוך צמיר: המשמעות היא, מעבר לכסף, ש-700 ילדים לא יוצאים החוצה מהתוכניות ונשארים בפרוייקט.

גדי יברקן: אני יכול לבשר לכם שלקהילה, לציבור בשטח, לא איכפת איך הכסף מגיע.

גדי יברקן: לא מעניין אותו איפה זה קוצץ.

גדי יברקן: הם מבחינתם רוצים לקבל את הסיוע והם רוצים באמת את החיים הפשוטים האלה להעביר כאן.

אלי אפללו: זה מתוכניות שהיו מיועדות לכם.

גדי יברקן: למי שאיכפת מאיפה הכסף הזה עובר, זה לבעלי אינטרס ובעלי עניין ואלה הם כל הארגונים וכל המשרדים.

גדי יברקן: זאת מכונה משומנת שכבר קיימת בתקציב הזה וכל אחד רוצה לומר שהכסף הזה עובר דרכו כדי להעביר אותו לציבור.

גדי יברקן: את הציבור לא מעניין איך הכסף הזה מגיע כי הוא רוצה להתפרנס, הוא רוצה להעביר את היום הזה.

גדי יברקן: לכן, כאשר אנחנו מדברים עכשיו, סוף כל סוף באה מדינת ישראל ואומרת שהיא רוצה לקחת אחריות, גם אם זה שקל ולא 700 מיליון שקלים.

גדי יברקן: גם השקל הזה שבא מתקציב המדינה רוצה לעבור, המדינה תפקח על הנושא הזה ועל הארגונים.

גדי יברקן: כאשר הקמנו את התוכנית בהתחלה, הסוכנות היהודית הייתה כאן, אבל למה הסוכנות צריכה להפעיל תוכנית כזאת?

גדי יברקן: אם הסוכנות היהודית רצתה לטפל בנושאים של הקהילה, היא הבטיחה 400 מיליון שקלים, למה אחרי כן היא גררה רגליים?

גדי יברקן: אי אפשר לסבן אותנו.

גדי יברקן: גם אם לא מגיע כלום, למה זה על גבנו?

גדי יברקן: למה כל אחד צריך לסגור את הפוליטיקה הפנימית שלו על גב הציבור?

גדי יברקן: אני חושב שצריך לעשות לזה סוף.

גדי יברקן: כל אחד בא ומנסה לייצג את האג'נדה שלו כי באמת מעניין אותו מה הציבור הזה יקבל בסוף.

נגיסט מנגשה: אני רוצה לגונן קצת על הפרוייקט שאני עומדת בראשו.

נגיסט מנגשה: אני רוצה להזכיר לגדי שלקחתי חלק מאוד פעיל בתכנון הפרוייקט.

נגיסט מנגשה: בתוכנית האב של תוכנית חומש יש תקציב לחינוך לגילאים ספציפיים לבגרויות.

נגיסט מנגשה: נושא של בגרויות כלול בתוכנית האב.

נגיסט מנגשה: אני הייתי בוועדת החינוך.

נגיסט מנגשה: צריך ללמוד מה כלול בכל תוכנית האב של תוכנית החומש.

נגיסט מנגשה: אם צריך לעשות רביזיה לתוכנית חומש, צריך לכנס את הוועדה ולקבל החלטה.

נגיסט מנגשה: צריך לומר באומץ רב שאין כסף, הדבר הזה לא הועיל לקהילה ולכן לשנות את התוכניות ולהתמקד בדבר אחד שיהיה בו השפעה ולא לפזר את כל הכסף.

נגיסט מנגשה: תקבלו החלטה באומץ.

נגיסט מנגשה: אתם יזמתם את תוכנית החומש ואתם צריכים לקבל החלטה.

דני אדמסו: אני רוצה להתייחס לכמה דברים שנאמרו כאן.

דני אדמסו: מאוד חשוב להזכיר שוב פעם שבהחלטת הממשלה, בוועדת המנכ"לים הראשונה בראשה עמד אודי פרוור ואחר כך ארז חלפון, ומשרד הקליטה היה שותף בה, בין ההחלטות דרשנו להכניס את ההחלטה שהקהילה שותפה בתהליך הבקרה של מהלך התוכנית.

דני אדמסו: בנושא הזה מאז לא הוזמנו אלא הוזמנו פעם אחת או פעמיים.

דני אדמסו: התקבלו כאן החלטות לגבי בית הספר הזה, לגבי המקום הזה, לגבי העיר הזאת, לגבי השכונה הזאת, אבל בתהליך קבלת ההחלטות, לאיזה מקומות להיכנס ועל פי איזה בסיס, מהי הנחת היסוד כאשר אתה הולך למקום מסוים, עם כל הכבוד לידע הבסיסי של כל אחד מהאנשים המקצועיים, לא שותפה הקהילה.

דני אדמסו: אנחנו קיבלנו דיווח על כך שהתקבלו החלטות.

דני אדמסו: לכן אני מבקש שבהחלטת הוועדה ייאמר ששום החלטה לא תתקבל ללא שותפות נציגות הארגונים, האנשים שהארגונים יבחרו יהיו בוועדה הזאת מאחר שהם מכירים את התוכנית.

דני אדמסו: יש תקציב ודיברנו על נושא הסוכנות, שקוצצו בו 200 מיליון שקלים.

דני אדמסו: לא הייתה ברירה.

דני אדמסו: שאלו אותנו אם ללכת או לא ללכת ואנחנו אמרנו ללכת כי זה המעט שיש.

דני אדמסו: לכן אני אומר שאנחנו ניקח אחריות כולנו ביחד כקהילה.

דני אדמסו: יושב כאן יושב-ראש נציגות הארגונים ואני מבטיח שההחלטות יהיו ביחד.

דני אדמסו: לא תבוצע תוכנית בעיר מסוימת, בפרוייקט כזה או אחר לארגון כזה או אחר ללא שיתוף ודיון אמיתי בינינו.

דני אדמסו: כרגע לי מאוד קשה להסביר.

דני אדמסו: יש כאן הרבה חברים ששואלים.

דני אדמסו: באחד מסטטוס ביצוע שעפרה העבירה אלינו כתוב מחשוב מוקדי קליטה.

דני אדמסו: סליחה, אני קורא את זה בפשטות.

דני אדמסו: מה זה מוקד קליטה 7 שנים לפני שתוכנית החומש הייתה?

דני אדמסו: מה פתאום התקציב הזה לקניית מחשבים או לציוד חדש של משרד הקליטה?

דני אדמסו: זאת שאלה מהותית.

דני אדמסו: בסופו של דבר אני חושב שלא תהיה ברירה לקהילה אלא להעביר את התקציבים לתוכניות שיש להן מדד הערכה קונקרטי.

דני אדמסו: לדוגמה, משכנתא.

דני אדמסו: יכול להיות שהכל צריך לעבור כי קנו עשרים אנשים או שני אנשים, אבל כאשר אתה מעביר את זה לתוכניות של חינוך, לכל מיני פרוייקטים, מצטיידים למעלה ובסופו של דבר נופלות טיפות בשטח, ובסופו של דבר אומרים שהקהילה החליטה, אבל אני חושב שאסור לנו לתת שהנושא של הקהילה האתיופית יהפוך למקפצה פוליטית.

דני אדמסו: אני בארגון שלוש שנים ובתקופה הזאת עברו ארבעה שרי קליטה.

דני אדמסו: אי אפשר לשחות בכל החומר הזה אלא צריך לחיות אותו.

אלי אפללו: אני מצטער אם מישהו ייפגע מהדברים שאני עומד לומר, אבל אין לי שום כוונה לפגוע אלא להפך, אני חושב שבתקופה הקצרה שהייתי שר הקליטה ניסיתי לשתף את כל הארגונים ואני לא חושב שיש כאן מישהו שיכול לומר שלא נפגש אתי.

אלי אפללו: אני לא יודע איך היו קודמיי ואני לא יודע איך יפעלו הבאים אחריי.

אלי אפללו: דני ידידי, ראיתי את הפעילות שלך וראיתי כמה היא תורמת, אבל ראיתי גם את הפעילות של דוקטור נגיסט שעשתה עבודה נהדרת.

אלי אפללו: ראיתי את התוכניות וההישגים ואני אומר שזה טוב וזה טוב.

אלי אפללו: אני אומר לכם שאתם צריכים לשבת בחדר משותף, מנהיגי הקהילה שעושים עבודה נהדרת, עד שיצא עשן לבן כי ביניכם יש מחלוקות כאשר אחד מעביר ביקורת על השני, כמו שאתה עשית, והשני על השלישי והשלישי על הרביעי.

אלי אפללו: אני חושב שכל אחד מכם רוצה בטובת הקהילה אבל כל אחד רואה את זה מזווית אחרת.

אלי אפללו: תאמינו לי, זה לגיטימי אבל דעו לכם שזה לרעתכם.

אלי אפללו: לפעמים הקנאה הופכת לשנאה וזה דבר שאתם לא צריכים להגיע אליו.

אלי אפללו: תעבדו בשיתוף פעולה, תהיו מגובשים.

אלי אפללו: אתם אומרים שאלה שיקולים פוליטיים, אני לא הייתי חלק מהשיקולים הפוליטיים.

אלי אפללו: אני אומר לכם שזה לא מעניין אותנו.

אלי אפללו: אנחנו רוצים שיהיה טוב לקהילה, אנחנו רוצים לתקן עוולות מאוד קשות ותאמינו לי שראיתי ורואה את הדברים.

אלי אפללו: כפי שנאמר לגבי שיקום השכונות, בבניין אחד היו שתי משפחות ואחר כך שיקמו את הבניין.

אלי אפללו: אבל מה לעשות, צריך לעשות גם לטובת המשפחות האלה.

אלי אפללו: אני מודה לך גבירתי יושבת-הראש ולכם חבריי.

אלי אפללו: תסלחו לי, אני צריך לצאת לישיבת ועדה אחרת.

נועם אשטו: תודה רבה על ההזדמנות שניתנה לי להיות כאן ולומר את דבריי.

נועם אשטו: שמעתי על תוכנית החומש והיום היא ברורה לי.

נועם אשטו: כאשר יש את המריבות שלנו של בני הקהילה, אחרים יושבים בשקט ועושים שינוי יעד בתקציבים.

נועם אשטו: המטרה של תוכנית החומש הייתה לנושא משכנתאות.

נועם אשטו: התוכנית העיקרית הייתה משכנתאות.

נועם אשטו: היה רעש ותסתכלו על מה אנחנו מדברים היום, על שיקום שכונות ובעפולה נעשה שיקום לשלוש-ארבע דירות, שמו כמה צמחים בכניסה וזה הספיק.

נועם אשטו: אנחנו לא מחוברים לשטח.

נועם אשטו: בואו תראו כמה משפחות סובלות מצפיפות דיור.

נועם אשטו: זוגות צעירים מתחתנים ורוצים לבנות בית חם בישראל, אבל האישה עם שני הילדים שלה אצל ההורים ויוצא שמתגוררות 12 נפשות בדירה של 60 מטרים מרובעים בהן מיטות עם שתי קומות וזה דבר שאפילו בצבא בוטל.

נועם אשטו: אותו נער שישן במיטת קומותיים, לא מדבר על פינת מחשוב.

נועם אשטו: לילדים אין פינת לינה.

נועם אשטו: את הזעם בתוך הבית מוציאים החוצה ומסתבכים עם שלטונות החוק.

נועם אשטו: בואו נראה את הנוער יוצא אתיופיה בבתי המעצר.

נועם אשטו: ניקח את משרד השיכון.

נועם אשטו: משרד השיכון מופקד על עולי אתיופיה?

נועם אשטו: אין שם אדם דובר אמהרית.

נועם אשטו: כאשר אנחנו מגישים ועדות, התיקים, כל הקודם זוכה, כל מי שצועק - יש לו פתרון דיור.

אבי מספין: אולי נדבר יותר בצורה פרקטית ונראה מה כן אפשר לעשות או להמליץ כדי שבאמת נוכל להמשיך את התוכנית.

ליה שמטוב: על זה דיברנו.

אבי מספין: אני מבקש מגבירתי היושבת-ראש שהוועדה תוכל לעקוב אחרי שלושה-ארבעה חודשים באופן קבוע אחרי המשך יישומה של תוכנית החומש וגם תקבל דיווחים באופן מסודר.

אבי מספין: זה יועיל גם לקידומה של התוכנית.

אבי מספין: מנכ"ל האגודה הישראלית למען יהודי אתיופיה דני אדמסו הזכיר את הנושא של ניוד תקציבים פנימיים לצורך תוכנית החומש.

אבי מספין: אני באמת מבקש לדעת מחנוך צמיר מדוע הדבר הזה נעשה ומה התכלית שלו.

אבי מספין: זאת אומרת, זה לא מובן כי התכלית היא לא למחשב את מוקדי הקליטה, שזה 290 אלף שקלים, סכום שהוא מאוד משמעותי ואם הוא היה יורד לזוגות צעירים, זה אומר עוד כמה משכנתאות ועוד כמה עשרות תלמידים במסגרת תוכנית הפרוייקט הלאומי.

אבי מספין: יכול להיות שבאמת יש לזה תכלית ראויה, אבל אני אשמח לשמוע את התכלית הזאת.

ישראל שוורץ: אני יודע בוודאות שבנק טפחות העביר לסניפים שלו הוראות.

ישראל שוורץ: יכול להיות שסניף זה או אחר לא ביצע כאשר בא האיש הראשון.

ישראל שוורץ: אני אתן לחבר הנכבד את המייל שלי ובכל מקרה שהוא רואה תקלה, נטפל בזה.

ישראל שוורץ: בגדול זה עובד.

דני אדמסו: אין אפילו עדות של זוג אחד שקיבל משכנתא.

דני אדמסו: אנחנו מקבלים פניות בנושא.

דני אדמסו: הם לא יודעים על זה ולא מפיצים את זה.

ליה שמטוב: מר שוורץ, יש איזשהו פרסום ממשרד השיכון?

ישראל שוורץ: יש הנחיה.

ליה שמטוב: משרד השיכון יודע בכמה זוגות צעירים מדובר?

ישראל שוורץ: כיוון שזה התחיל רק עכשיו, לפני שבועיים-שלושה, וכיוון שקצב ביצוע של משכנתא מיום חתימת החוזה עד שהמשכנתא מבוצע, לוקח בערך 90-100 ימים, עדיין אין לנו דיווחים.

ישראל שוורץ: אני אומר שלא תהיה הרגשה לקהילה שיהיו אין סוף משכנתאות כי בגלל המצב, זה שלא יהיה ככה.

אבי מספין: אני לא מדבר על 100 הימים, אבל עצם העובדה שזוג צעיר מגיע לפקיד והפקיד לא יודע.

ליה שמטוב: אם יהיה מקרה ספציפי, תפנו למשרד השיכון.

ליה שמטוב: אנחנו נעקוב אחרי התהליך.

30095: בתוכנית החומש איבדנו עקרונות שנקבעו בוועדה.

30095: הייתה לי הזדמנות להיות בוועדה שקבעה את תוכנית החומש.

30095: נקבע שיהיה כסף חדש וגם יהיה מרוכז במשרד אחד והוא משרד הקליטה.

30095: אלה שני העקרונות שאיבדנו אותם ואין לנו אותם, לפי הדברים שנאמרים עכשיו בישיבה כאן.

30095: דבר אחד צריך לעשות ושלמה מולה, זה בידך.

30095: לדעתי אתה צריך להוביל את המאבק בכנסת.

ליה שמטוב: דיברנו על ועדת הכספים.

30095: ועדת העלייה תעביר את ההחלטה וחברי הכנסת צריכים להוביל את המאבק בכנסת ולומר שאנחנו לא מתפשרים.

30095: לשנת 2009 יש 139 מיליון שקלים, לשנת 2010 יש 232 מיליון שקלים ואנחנו לא צריכים להתפשר על זה.

30095: אם המדינה צריכה לקצץ, שתעשה קיצוצים במקום אחר ולא בתוכנית שלנו.

שלמה מולה: אני חושב שמי שיוביל את המאבק לא יהיה רק חבר כנסת אחד אלא צריך לגרום לכך שכל חברי הכנסת ביחד יובילו אותו.

שלמה מולה: אנחנו לא בקואליציה אלא באופוזיציה ולכן דווקא לחברי הכנסת שבקואליציה יש יותר כוח מאשר לחברי הכנסת שנמצאים באופוזיציה, אבל אני חושב שזה דבר ערכי שאפשר ליצור עליו קונצנזוס.

ליה שמטוב: אני מסכמת את הישיבה.

ליה שמטוב: 2.

ליה שמטוב: הוועדה קוראת לממשלה להמשיך בביצוע התוכנית לא מתוך תקציב המשרדים השוטף אלא מתוך תקציב נוסף מיוחד שיועבר למשרדים לצורך זה.

ליה שמטוב: 4.

ליה שמטוב: הוועדה מבקשת מהמשרדים שקבלת ההחלטות בנוגע ליישום התוכנית תיעשה בהתייעצות עם הארגונים.

ליה שמטוב: תודה רבה.

ליה שמטוב: הישיבה נעולה.